**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 03.08.2019, ora 08.00 – 04.08.2019, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 04.08.2019, ora 07.00**

**RÂURI**

**Debitele au fost, în general, în creștere, ca urmare a** precipitațiilor prognozate și propagării.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vişeu, Iza, Tur, Lăpuș, Someșul Mare, Barcău, Crișuri, Târnava Mare, Motru, Buzău, Trotuș, Bistrița, bazinul superior al Oltului, bazinul superior și mijlociu al Ialomiței și bazinul mijlociu și inferior al Argeșului şi mai mici (sub 30% din normalele lunare) pe afluenții Bârladului, Sitna și Jijia.

În interval au fost emise **1 ATENȚIONĂRI HIDROLOGICE** pentru fenomene imediate şi **2 AVERTIZĂRI HIDROLOGICE** pentru fenomene imediate.

În interval s-a situat peste:

- **COTA DE INUNDATIE** râul Corbu la s.h. Corbu (150)-jud. CT;

- **COTA DE ATEŢIE** răul Goleţ la s.h.Goleţ (270+16)-jud. CS.

**Debitele vor fi în creștere, ca urmare a** precipitațiilor în curs, celor prognozate și propagării.

Sunt posibile scurgeri importante pe versanți, torenți, pâraie și creșteri mai importante de niveluri și debite, cu depășirea **COTELOR DE APĂRARE** pe unele râuri mici din zonele de deal și munte, cu precădere din centrul, sudul și estul țării datorită precipitațiilor sub formă de averse, torențiale, temporar accentuate, prognozate.

**DUNĂRE**

**Debitul la intrarea în ţară (secţiunea Baziaş) în intervalul 03.08 – 04.08.2019 a fost în creştere având valoarea de 3200 m3/s**, sub media multianuală a lunii iulie (5350 m3/s).

În aval de Porţile de Fier debitele vor fi în creștere pe sectorul Gruia – Giurgiu și relativ în scădere pe sectorul Olteniţa– Tulcea.

**Debitul la intrarea în ţară (secţiunea Baziaş) va fi în creștere (3600 m3/s).**

În aval de Porţile de Fier, debitele vor fi în creştere pe sectorul Gruia – Galaţi şi staţionare pe sectorul Isaccea – Tulcea.

**2.** **Situaţia meteorologică în intervalul 03.08.2019, ora 09.00 –04.08.2019, ora 06.00**

**Administraţia Naţională de Meteorologie** (A.N.M.) a emis la 03.08.2019, la ora 12:00, **AVERTIZAREA METEOROLOGICĂ Nr. 75**, conform căreia:

**- COD GALBEN:** „*În intervalul 03 august, ora 12.00 – 03 august, ora 18.00, în Transilvania și zona montană vor fi perioade cu instabilitate atmosferică accentuată. Se vor semnala averse torențiale, descărcări electrice, intensificări ale vântului și izolat grindină. În intervale scurte de timp sau prin acumulare, cantitățile de apă vor depăși 25 l/mp și, pe arii restrânse, 40...50 l/mp.”*

**- COD GALBEN:** „*În intervalul 03 august, ora 12.00 – 04 august, ora 02.00, în Moldova, Dobrogea și estul Munteniei vor fi perioade cu instabilitate atmosferică accentuată. Se vor semnala averse torențiale, descărcări electrice și intensificări ale vântului, vijelii și grindină. În intervale scurte de timp sau prin acumulare, cantitățile de apă vor depăși 25 l/mp și, pe arii restrânse, 40...50 l/mp.”*

**- COD PORTOCALIU:** „*În intervalul 03 august, ora 15.00 – 04 august, ora 02.00, în județele Vaslui, Galați, Tulcea și Brăila, vor fi perioade cu averse torențiale, intensificări ale vântului cu rafale de peste 70...80 km/h, frecvente descărcări electrice și grindină. În intervale scurte de timp sau prin acumulare, cantitățile de apă vor depăși 35...40 l/mp și, izolat, 50...70 l/mp.”*

Această **AVERTIZARE METEOROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, GALAŢI, GORJ, HARGHITA, HUNEDOARA, IALOMIŢA, IAŞI, MEHEDINŢI, MUREŞ, NEAMŢ, PRAHOVA, SIBIU, SUCEAVA, TULCEA, VASLUI, VÂLCEA şi VRANCEA (30 de prefecturi) - COD GALBEN;*

*- BRĂILA, GALAŢI, TULCEA şi VASLUI (4 prefecturi) - COD PORTOCALIU.*

**ÎN ŢARĂ**

Vremea a fost instabilă și s-a răcit față de ziua precedentă în majoritatea regiunilor, menținându-se călduroasă doar în sud-estul teritoriului. Îndeosebi în cursul zilei și la începutul nopții, cerul a prezentat înnorări temporar accentuate și s-au semnalat averse, mai ales torențiale, în toate regiunile, însoțite local de descărcări electrice. În sud-vestul, centrul și estul țării cantitățile de apă au fost însemnate și s-au acumulat până la 110 l/mp în Dobrogea (Sf. Gheorghe Deltă). Pe raza județului Tulcea și Buzău, conform surselor externe, s-au consemnat căderi de grindină. Vântul a suflat slab și moderat, cu intensificări temporare îndeosebi în regiunile sudice, dar și asociat averselor, cu viteze la rafală de până la 97 km/h la Medgidia, care au avut aspect de vijelie în localitățile Zimnicea, Medgidia și Constanța. Temperaturile maxime s-au încadrat între 15 grade la Joseni și 34 de grade la Medgidia și Fetești, iar la ora 06.00 se înregistrau valori termice cuprinse între 10 grade la Ocna Șugatag și 19 grade la Calafat, Drobeta - Turnu Severin, Constanța - Dig și Gura Portiței.

***Observaţie:*** *de ieri dimineață de la ora 06.00 au fost în vigoare 36 de mesaje (2 avertizări cod roșu, 13 avertizări cod portocaliu și 21 atenționări cod galben) pentru fenomene meteorologice severe imediate.*

**LA BUCUREŞTI**

Vremea a fost călduroasă și ușor instabilă. Cerul a fost variabil, cu înnorări temporar accentuate după-amiaza și noaptea, când au fost averse însoțite de descărcări electrice și unele intensificări ale vântului, cu rafale de până la 54 km/h. Temperatura maximă a fost de 30 de grade la Afumați, 31 de grade la Băneasa și 32 de grade la Filaret, iar la ora 06.00 se înregistrau 16 grade la Filaret și 17 grade la Afumați și Băneasa.

**3. Prognoza meteorologică în intervalul 04.08.2019, ora 09.00 –05.08.2019, ora 09.00**

**ÎN ŢARĂ**

Vremea se va ameliora sub aspectul ploilor și va fi răcoroasă în toată țara. Cerul va fi variabil, cu înnorări temporar accentuate în cursul zilei, când local în zonele montane și submontane și pe arii restrânse în rest, vor fi ploi de scurtă durată și descărcări electrice. Vântul va sufla slab și moderat, cu unele intensificări în timpul ploilor. Temperaturile maxime se vor încadra între 20 și 29 de grade, iar cele minime vor fi cuprinse, în general, între 8 și 18 grade.

**LA BUCUREŞTI**

Vremea va fi răcoroasă. Cerul va fi variabil, cu înnorări temporar accentuate după-amiaza și seara, când se vor semnala averse și descărcări electrice. Vântul va sufla slab și moderat, cu unele intensificări în timpul ploilor. Temperatura maximă va fi de 27...28 de grade, iar cea minimă de 14...15 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE